Елена Павлова
Само химия

chitanka.info

Вчера мъдър, но тъжен човек най-сериозно ми каза:

Любовта е объркан хормон. Болест е със метастази.

Прав си, така е, приятелю. Топка камък и прах е Луната.

И звездите са огън и газ. Хаш две о и конденз е мъглата.

Мръсен въздух ни прави залеза, просто много вода е морето.

Резултат от най-пошла рефракция е дори и цветът на небето.

И творим от повреден синапс, а гласът се създава от струни.

Грам магия отсъства в живота — само химия е помежду ни.

Любовта е объркан хормон, вчера тъжен човекът ми каза.

Та това е добра новина: то важи и за омразата!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.